**YHDENVERTAINEN TAITEILIJAPOLKU**

**MONINAISUUDEN NÄKÖKULMASTA**

**Tämä tietokortti sisältää toimenpiteitä, joilla edistää ulkomaalaissyntyisten ja -taustaisten taiteentekijöiden osallisuutta.**

Yhdenvertaisella taide- ja kulttuurikentällä jokainen voi osallistua tekijänä, kokijana ja vaikuttajana. Jokaisella on mahdollisuus tavoitella taiteen ja kulttuurin ammattilaisuutta.

Mitkä konkreettiset tekijät luovat mahdollisuuksia ja mitkä estävät? Miten eri yhteiskunnan toimijat vaikuttavat ovien avautumiseen ja sulkeutumiseen? Mitä avautuvia ja sulkeutuvia ovia muualta muuttanut, vammainen tai muu vähemmistöstä ponnistava taitelija kohtaa matkalla lapsuudesta aikuisuuteen?

**Kenelle polku taiteilijaksi on mahdollinen?**

**YHDENVERTAISUUDEN EDISTÄMINEN**

1. Uran ja työllistymisen mahdollisuuksien on turvattava – ei vain harrastamismahdollisuuksien.

* Taide- ja kulttuurilaitoksia on kannustettava edistämään kulttuurista moninaisuutta henkilökunta- ja rekrytointipäätöksissä työllistämällä ulkomaalaissyntyisiä ja -taustaisia työntekijöitä.
* Taiteellista yhteistyötä tulee lisätä vähemmistöihin kuuluvien taidetoimijoiden/taiteilijoiden ja valtaväestöön kuuluvien välillä ja siten lisätä kaikkien osallisuutta valtavirtaorganisaatioihin.
* Kielitaitoa koskevista kelpoisuusvaatimuksista on luovuttava niissä työtehtävissä, joissa työn suorittaminen ei ole sidottu suomen ja/tai ruotsin kielen osaamiseen. Taide- ja kulttuurilaitoksia on rohkaistava tarjoamaan kielikoulutusta ulkomaalaissyntyisille ja -taustaisille työntekijöille.
* Kulttuurinen moninaisuus on huomioitava painottavana kriteerinä taidelaitosten valtionosuuslakia uudistettaessa.
* Ulkomaalaistaustaisten lasten omakielistä lastenkulttuuria tulee tukea rekrytoimalla ulkomaalaissyntyisiä ja -taustaisia taidekasvattajia ja ammattitaiteilijoita.

1. Edustus ja osallisuus päätöksenteon prosessissa on varmistettava.

* Ulkomaalaissyntyisille ja -taustaisille sekä vammaisille taiteilijoille ja alan asiantuntijoille on varattava edustus julkisen taide- ja kulttuurihallinnon päätöksenteon prosesseissa, toimikunnissa ja työryhmissä. Myös muiden kuin suomen ja ruotsin kielen käyttäminen ko. prosesseissa olisi oltava mahdollista.

Kulttuuria kaikille -palvelun tavoitteena on yhdenvertainen kulttuurikenttä. Palvelemme taide- ja kulttuurikentän toimijoita saavutettavuuden, moninaisuuden ja yhdenvertaisuuden kysymyksissä. Välitämme tietoa, järjestämme koulutuksia ja keskustelutilaisuuksia sekä koordinoimme erilaisia hankkeita.

Kulttuuria kaikille -palvelua ylläpitää Yhdenvertaisen kulttuurin puolesta ry. Sen jäsenet ovat kulttuurialan kattojärjestöjä. Toimistossamme työskentelee taiteen ja kulttuurin saavutettavuuden ja moninaisuuden asiantuntijoita.

Lisää tietoa meistä ja toiminnastamme: www.kulttuuriakaikille.fi

Ota yhteyttä:

Toiminnanjohtaja Rita Paqvalén

[rita.paqvalen@cultureforall.fi](mailto:rita.paqvalen@cultureforall.fi)

040 674 3528

Moninaisuuskouluttaja Martina Marti

[martina.marti@cultureforall.fi](mailto:martina.marti@cultureforall.fi)

040 099 7203

**#KULTTUURIAKAIKILLE**

****

